“กองทุนใหญ่”สบช่องเก็บ TTCL เข้าพอร์ต หลังผถห.ใหญ่ทิ้ง56ล้านหุ้น ดันสัดส่วนถือทะลุ10%
บลจ.กรุงศรี สบโอกาสเก็บ TTCL เข้าพอร์ต หลังผู้ถือหุ้นใหญ่สาดหุ้นทิ้ง 56 ล้านหุ้น ดันสัดส่วนถือหุ้นทะลุ 10%
14 ก.พ. 2561

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 12 ก.พ.ที่ผ่านมา บริษัทหลักทรัพย์จัดการกองทุนกรุงศรี ได้มาซึ่งหลักทรัพย์บริษัท ทีทีซีแอล จำกัด (มหาชน) หรือ TTCL จำนวน 0.21% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น  10.16% ของสิทธิออกเสียงทั้งหมดของกิจการ
ทั้งนี้จากการตรวจสอบของ “ผู้สื่อข่าว” พบว่า การเข้าซื้อดังกล่าวเป็นการทำรายการหลังจาก บริษัท โตโย เอ็นจิเนียริ่ง คอร์ปอเรชั่น (TEC) ซึ่งเป็นผู้ถือหุ้นใหญ่อันดับที่ 1 ของ TTCL ได้ทำการขายหุ้นที่ถืออยู่ใน TTCL ทั้งหมดคิดเป็นสัดส่วน 10% เมื่อวันที่ 7 ก.พ.2561
ทั้งนี้ TTCL ได้เปิดเผยข้อมูลผ่านระบบสารสนเทศของตลท.วานนี้ (13 ก.พ.) ว่า เมื่อวันที่ 6 ก.พ.2561 บริษัท โตโย เอ็นจิเนียริ่ง คอร์ปอเรชั่น (TEC) ได้ขายหุ้น TTCL ที่ถืออยู่จำนวน 56,000,001 หุ้น (คิดเป็นสัดส่วนร้อยละ 10 ของจำนวนหุ้นที่ออกและจำหน่ายได้แล้วทั้งหมดของบริษัท) โดย TEC ได้ทำข้อตกลงการขายหุ้นกับ Nomura International HK Limited
อย่างไรก็ตาม TEC ไม่สามารถระบุชื่อผู้ที่เข้าซื้อหุ้น TTCL ได้ แต่ได้รับทราบจาก Nomura International HK Limited ว่าผู้ซื้ออาจเป็นนักลงทุนสถาบันที่เป็นที่ยอมรับ
สำหรับผู้ถือหุ้นอันดับที่ 1-5 ของ TTCL มีดังนี้
(ภาพรวมข้อมูลผู้ถือหุ้น ณ วันที่ 24/04/2560)